- ROMANOS
- <
- 13
- >

13
1 Can nic'atzin che konojel ye'kanimaj re ye'bano gobernar✡Tit 3.1. vova' chach re ruch'ulef. Roma conojel re ye'bano gobernar xa roma re Dios tak jec'o y ja re Dios ya'yon autoridad pa quik'a'.✡Pr 8.15; Dn 2.21; 4.32; Jn 19.11. 2 Roma vo xa man ye'kanimaj-ta re ye'bano gobernar vova' chuch'ulef, can c'ayef roma reje' ja re Dios ya'yon quichin chin che niquiban gobernar. Y vo xa man ye'kanimaj-ta can xkojban castigar. 3 Jun re nibano gobernar mana-ta re ye'bano re otz✡2 S 23.3; Sal 94.20; 1 P 3.13. re nuya' castigo pa quive'. Reja' xa ja pa quive' re ye'bano etzelal nuya-va re castigo. Mare' yoj can ja re otz takabana', chin che man jun cosa nakac'alvachij. Y vo xa quire' nakaban, otz xkojquitz'at re ye'bano gobernar. 4 Roma reje' ja re Dios ya'yon quichin, chin che man jun cosa nakac'alvachij. Pero vo xa nakaban re man otz-ta, can takaxibij-ki' chiquivach, roma ja reje' re ye'bano castigar kachin. Roma ja reje' re je'yi'on roma re Dios chin che ye'quiban juzgar re ye'bano etzelal. 5 Mare' can nic'atzin che que'kanimaj re ye'bano gobernar✡Ec 8.2. vova' chuch'ulef, roma can ja re kánma re nibin chaka che can ruc'amon che ye'kanimaj y man xe-ta che man jun castigo nika pa kave'. 6 Mare' tak ye'katoj re impuestos,✡Lc 20.22. roma ja re Dios re ya'yon quisamaj re ye'bano gobernar, y can nojel tiempo niquiban re samaj re'.
7 Takatojo' re impuestos re tiene que nakatoj.✡Lc 20.25. Re vinak c'o quik'ij, can takaya' quik'ij.✡Pr 24.21. Can que'kabana' respetar re namalaj tak achi'a'. Y can takabana' re ruc'amon che nakaban quiq'uin conojel. 8 Man otz-ta che nic'ue' kac'as riq'uin jun chic vinak, xa takatojo', y man otz-ta vo xa man nakajo-ta-ki'. Roma vo xa can ye'kajo'✡Mt 7.12. re nic'aj chic vinak, can nakaban ronojel re nubij chupan re ru-ley re Dios. 9 Re ley re' nubij: Yex achi'a' re yixc'ulan, man quixmacun riq'uin jun chic ixok. Man quixquimisan. Man quixelak'. Man titz'uc tzij chij jun chic vinak. Man tirayij che iviq'uin-ta yex c'o-va re c'o riq'uin jun chic vinak. Y chuka' c'o chic nic'aj re nubij chupan re ley. Pero c'o chic jun tzij re can nuban abarcar ronojel re'. Y re tzij re' nubij: Can ancha'l najo-ka-avi' rat, quire' chuka' ca'jo' re nic'aj chic vinak.✡Lv 19.18; Mt 22.39; Lc 10.27; Ga 5.14. 10 Vo xa ye'kajo' re nic'aj chic vinak, can rion cosas otz nakaban chique. Y mare', vo xa yojovan, can nakaban ronojel re nubij chupan re ley.✡Mt 22.40.
11 Y ronojel re ximbij-ka chiva, can chin che nuna' kavach✡1 Co 15.34. roma kataman che can napon-yan re k'ij tak jumul xkojcolotaj-a chach re mac. Y yoj can kaniman-va-pa re Jesucristo y mare' can yojtiquir nakabij che vocame más nakaj chic yojc'o-va cha re k'ij tak xkojcolotaj-a jumul chach re mac. 12 Re k'oko'm nak'ax-yan, y nik'alajin-yam-pa re sakil. Mare' vo xa c'a c'o banabal chin re k'oko'm ye'kaban, takaya' can rubanic. Y can takacusaj re sakil chin nakacol-ki'✡Ef 6.13. chach re itzel. 13 Yoj yojc'o chic chupan re sakil y mare' ruc'amon che nakac'uaj jun c'aslen otz,✡Fil 4.8. y can man ruc'amon-ta che yojk'abar, y man ruc'amon-ta che can nak'ax rue' re namak'ij ye'kabanala' chin ye'kaban invitar nic'aj chic vinak. Man ruc'amon-ta che re achi'a' y re ixoki' niquicanola-qui' chin ye'macun. Y can man otz-ta che reje' niquiban mac re camas ye'yi'o q'uex. Man ruc'amon-ta che c'o ayoval chakacojol o itzel-ta nakatz'at jun chic vinak roma otz c'o.✡Ga 5.15, 21, 26; Stg 3.14. 14 Nic'atzin che xa jun takabana' riq'uin re Ajaf Jesucristo, y man takanojij nakaya' k'ij chique re itzel tak rayibal.✡Ga 3.27; 5.16.

- ROMANOS
- <
- 13
- >

✡13:1 Tit 3.1.

✡13:1 Pr 8.15; Dn 2.21; 4.32; Jn 19.11.

✡13:3 2 S 23.3; Sal 94.20; 1 P 3.13.

✡13:5 Ec 8.2.

✡13:6 Lc 20.22.

✡13:7 Lc 20.25.

✡13:7 Pr 24.21.

✡13:8 Mt 7.12.

✡13:9 Lv 19.18; Mt 22.39; Lc 10.27; Ga 5.14.

✡13:10 Mt 22.40.

✡13:11 1 Co 15.34.

✡13:12 Ef 6.13.

✡13:13 Fil 4.8.

✡13:13 Ga 5.15, 21, 26; Stg 3.14.

✡13:14 Ga 3.27; 5.16.

© 2012 WBT