- APOCALIPSIS
- <
- 22
- >

22
1 Y c'are' re ángel xuc'ut jun rakan-ya' chinoch re camas ch'ajch'oj, re rakan-ya' re niyi'o c'aslen. Re rakan-ya' re', can ancha'l vidrio titzu'un y nalax-pa✡Ez 47.1; Zac 14.8; Jn 7.38, 39. anche' c'o-va re lok'olaj ch'acat chin re Dios y re Jesucristo re ancha'l oveja. 2 Y re rakan-ya' re niyi'o c'aslen, mero pa nic'aj cha re calle principal chin re tenemit nak'ax-va. Y can che ca'e' ruchi' re rakan-ya' ye'q'uiy c'a re che' re ye'yi'o chuka' c'aslen, y doce bey niquiya' quivach jun juna'. Re che'✡Gn 2.9; Ap 2.7. re ye'q'uiy chuchi' re rakan-ya', can ic'-ic' niquiya' quivach. Y re quixak re che' re', can ndoc cak'om re je'pitinak chupan ronojel naciones.✡Ap 21.24. 3 Y chire' can man jun chic re xtika-ta xabanchique castigo✡Zac 14.11; Ap 21.4. chin re Dios pa rue', roma manak chic mac. Roma chire' c'o-va re lok'olaj ch'acat chin re Dios y re Jesucristo re ancha'l oveja. Y re rusamajela' re jec'o chire', jare' re xque'samajin richin. 4 Y chire' can xtiquitz'at quivach riq'uin.✡Mt 5.8; 1 Co 13.12; 1 Jn 3.2. Y chuka' re nic'aj-quivach can xtiquic'uaj re rube'. 5 Chire' chupan re tenemit re', man jun bey xtik'ukumar-ta che nik'ok'a-ta-ka. Y conojel re jec'o chupan re tenemit re', camanak xtoc-va chique re rusakil jun lámpara o re rusakil re k'ij. Roma can ja re Dios re Ajaf re xtisekresan quichin.✡Sal 36.9; 84.11. Y re jec'o chire', jare' re xque'bano gobernar chin nojel tiempo.✡Dn 7.18, 27; Ro 5.17; 2 Ti 2.12; Ap 11.15.
Ja ruq'uisibal parte cha re libro re'
6 Y re ángel xubij chua: Re ch'abal re' can katzij y can otz che naban confiar-avi' riq'uin. Roma can ja re Kajaf Dios re xyi'o ch'abal pa tak cánma re rusamajela' reja' re xbex profetas✡He 1.1. chique, can ja chuka' reja' re takayon vichin yen re yin ru-ángel chin che ninya' rutzijol chiva yex re yix rusamajela', chij re xque'banataj-yan.
7 Y re Jesucristo xubij: Yinapon-yan-ka iviq'uin.✡Ap 22.12, 20.
Otz-quibanoj conojel vinak re ye'niman✡Ap 1.3. re nubij re Dios chupan re jun libro re'.
8 Y ja yen Juan, re xinc'axan y xintz'eto✡Ap 21.2. ronojel re'. Y jac'a tak je'nc'axan y je'ntz'eton chic-ka, jare' tak xinxuque' chach re ángel re xc'utu ronojel re' chinoch. Xinxuque' chach chin ninya' ruk'ij.✡Ap 19.10. 9 Pero re ángel re' xubij chua: Man taya' nuk'ij yen. Yen chuka' xa yin jun rusamajel re Dios, junan aviq'uin rat y quiq'uin re nic'aj chic rusamajela' re Dios re nibex profetas chique, y yin junan chuka' quiq'uin re ye'niman re ch'abal re je'tz'iban chupan re libro re'. Can ja re Dios taya' ruk'ij, xcha' chua.
10 Y re ángel re' xubij chuka' chua: Re ruch'abal re Dios re tz'iban chupan re jun libro re', man tavovaj. Can tatzijoj.✡Dn 8.26; 12.4, 9. Roma re k'ij chin che ye'banataj re nubij, xa can nakaj chic c'o-va. 11 Mare' re vinak re man choj-ta ruc'aslen, tubana-na c'a re nrajo'. Y re ac'ayon jun c'aslen tz'il, tubana-na c'a re nurayij.✡Ez 3.27; 2 Ti 3.13. Jac'a re choj quic'aslen, man tiquijal rubanic. Y re ch'ajch'oj quic'aslen, can quire' c'a tiquibana-apo. Can tiquijacha' re cánma cha re Dios nojel tiempo.
12 Y re Jesucristo xubij: Can katzij-va che yinapon-yan-ka iviq'uin, y cada jun✡Is 40.10; Mt 16.27; Ro 2.6-11. can c'o ruq'uixel xtinc'uaj-ka cha. Y can andex rubanic re quibanabal, can quire' chuka' re ruq'uixel xtiquic'ul. 13 Y can jac'a yen re nabey y can ja chuka' yen re ruq'uisibal.✡Is 44.6. Can jac'a yen re xintz'ucu-pa ronojel y can jac'a chuka' yen re xquinq'uiso pa rue' ronojel. Yen can yin ancha'l-va c'a re nabey y re ruq'uisibal letra.
14 Otz-quibanoj✡Sal 106.3, 5; 119.1, 6; Is 56.1, 2; Dn 12.12. re nich'ojersas quic'aslen, roma re can je ch'ajch'oj, can c'o qui-derecho cha rach re che' re niyi'o c'aslen, y ye'tiquir chuka' ye'k'ax pa tak puertas chin che ye'oc chupan re c'ac'a tenemit. 15 Jac'a re vinak itzel quic'aslen, man xque'tiquir-ta xque'oc-apo chupan re tenemit. Y quire' chuka' xtiban chique re brujos, re achi'a' y re ixoki' re niquicanola-qui' chin ye'macun, re aj-banoy tak camic, re ye'yi'o quik'ij imágenes re xa vinak je'banayon-ka, y re can nika chiquivach niquitz'uc tzij. Cama-va xque'oc-ta✡Ap 21.8. chupan re c'ac'a tenemit.
16 Y yen re Jesús ntakon re nu-ángel chin che ninsekresaj ronojel re' chiquivach ronojel iglesias. Y ja yen re yin rey-rumam can re Rey David.✡Is 11.1; Jer 23.5, 6; Zac 6.12. Y can ja chuka' yen re Jun re ancha'l nema-ch'umil re ndel-pa cumaj-yan, re más nich'abin.
17 Y re Espíritu Santo y re k'apoj ixok re xc'ule' riq'uin re Jesucristo, niquibij: Quixampa.
Y re ye'c'axan, can tiquibij chuka': Quixampa.
Y re nichake'j ruchi' y can nrajo' nipa, tipa, y tukumu' re ya' chin c'aslen.✡Is 55.1; Jn 7.37. Y re ya' re' xa man lak'on-ta xa nisipas.
18 Y nimbij chique conojel re ye'c'axan re nubij re Dios chupan re jun libro re', che vo xa c'o c'a jun re nuya' rue'✡Dt 4.2; 12.32; Pr 30.6. re c'o chupan re libro re', can quire' chuka' xtiban cha re castigo re xtuya' re Dios pa rue' re nibano quire', y can jac'a re tijoj-pokonal re je'tz'iban chupan re jun libro re' re xtika pa rue'. 19 Y vo xa c'o jun re ye'rulisaj-a ch'abal chupan y xa nujal rubanic re nubij re Dios chupan re jun libro re', re Dios can xtuban che man nuc'ul-ta✡Ex 32.33. re utzil re niquic'ul re vinak re tz'iban chic quibe' chupan re libro chin c'aslen, y chuka' man xtuya-ta k'ij cha che ndoc-apo chupan re lok'olaj tenemit. Can man c'a xque'oc-ta richin ronojel re cosas otz re nubij chupan re libro re'.
20 Y re nisekresan ronojel re', nubij: Ja', can katzij-va che yinapon-yan,✡He 9.28. nicha'.
Y yen Juan nimbij: Amén. Catampa, Kajaf Jesús.
21 Y can-ta q'uiy utzil xtic'ul chiyixnojel riq'uin re Kajaf Jesucristo. Amén.

- APOCALIPSIS
- <
- 22
- >

✡22:1 Ez 47.1; Zac 14.8; Jn 7.38, 39.

✡22:2 Gn 2.9; Ap 2.7.

✡22:2 Ap 21.24.

✡22:3 Zac 14.11; Ap 21.4.

✡22:4 Mt 5.8; 1 Co 13.12; 1 Jn 3.2.

✡22:5 Sal 36.9; 84.11.

✡22:5 Dn 7.18, 27; Ro 5.17; 2 Ti 2.12; Ap 11.15.

✡22:6 He 1.1.

✡22:7 Ap 22.12, 20.

✡22:7 Ap 1.3.

✡22:8 Ap 21.2.

✡22:8 Ap 19.10.

✡22:10 Dn 8.26; 12.4, 9.

✡22:11 Ez 3.27; 2 Ti 3.13.

✡22:12 Is 40.10; Mt 16.27; Ro 2.6-11.

✡22:13 Is 44.6.

✡22:14 Sal 106.3, 5; 119.1, 6; Is 56.1, 2; Dn 12.12.

✡22:15 Ap 21.8.

✡22:16 Is 11.1; Jer 23.5, 6; Zac 6.12.

✡22:17 Is 55.1; Jn 7.37.

✡22:18 Dt 4.2; 12.32; Pr 30.6.

✡22:19 Ex 32.33.

✡22:20 He 9.28.

© 2012 WBT