- ROMANOS
- <
- 4
- >

4
Re Abraham man jun rumac xel roma xunimaj re Dios
1 Re Abraham re kamoma' yoj re yoj israelitas, ¿andex como xuban reja' chin xcolotaj? 2 Re Abraham man jun rumac xel chach re Dios, pero man roma-ta che reja' camas cosas otz xe'rubanala'.✡Ro 3.27, 28. Xe-ta xa roma re', xtiquir-ta xubij che camas ruk'ij. Pero re Dios nubij che man roma-ta re' tak re Abraham man jun rumac xel chach reja'. 3 Roma chupan re ruch'abal re Dios re tz'iban can, nubij: Re Abraham can xunimaj re Dios, y mare' re Dios xuban cha che man jun rumac xel chach.✡Gn 15.6; Ga 3.6; Stg 2.23. Quire' nubij re tz'iban can. 4 Re vinak re can nisamaj, can nuch'ac rajal re rusamaj. Re nuch'ac man choj-ta quire' nisipas-a cha, xa can ruch'acon-va. 5 Jac'a re yacolotaj, re' sí xaxe tal choj quire' nisipas,✡Hch 13.39; Ga 2.16. y man jun vinak re can xtitiquir xtucol-ka-ri' rion, roma camas nisamaj. Astapa' jun vinak man choj-ta re ruc'aslen,✡Jos 24.2. pero vo xa nunimaj re Dios, re Dios can nuban cha che man jun rumac ndel chach reja'. 6 Y chuka' re David rubin can che otz-quibanoj re vinak re niban chique roma re Dios che man jun quimac ndel chach,✡2 Co 5.19, 21; Ap 5.9. roma xquinimaj✡Jer 23.6; 1 Co 1.30. y man roma-ta che camas xe'samaj. 7 Re David ja quire' xubij:
Otz-quibanoj re vinak re can cuyutajnak chic re itzel tak quibanabal, y can man ninatax-ta chic re quimac.✡Sal 32.1, 2.
8 Otz-quibanoj re xtibex chique roma re Ajaf Dios che man jun mac xtiquikalej.
Ja quire' rubin can re David.
9 ¿Andex como nuc'ut re tzij re' chakavach? Re tzij re' nuc'ut chakavach che man xe-ta yoj re yoj israelitas re banon re circuncisión chaka re camas kak'ij. Man quire-ta. Xa can quire' chuka' re man je israelitas-ta, re man banon-ta re circuncisión chique, reje' chuka' camas quik'ij, re nic'atzin ja che takanimaj re Dios. Ancha'l xuban re Abraham. Reja' xunimaj re Dios y mare' re Dios xuban cha che man jun rumac xel. 10 Y tak re Dios xuban cha re Abraham che man jun rumac xel chach, re Abraham c'amaje-na tiban re circuncisión cha. 11 Y re circuncisión re xban cha, xa jun seña chin nik'alajin che man jun rumac xel chach re Dios roma xunimaj.✡Gn 17.11. Roma reja' camanak-va rumac elinak chach re Dios tak c'amaje-na tiban re circuncisión cha, y mare' nibex che reja' quirta' conojel re ye'niman richin re Dios✡Ex 12.13; Lc 19.9; Ro 9.6; Ga 3.7, 29. y niban chique che man jun quimac ndel chach, astapa' man banon-ta re circuncisión chique. 12 Y re Abraham karta' chuka' yoj re yoj israelitas re banon re circuncisión chaka, pero vo xa kaniman re Dios can ancha'l re xunimaj-a reja' tak c'amaje-na tiban re circuncisión cha.
Re Dios xaxe chique re ye'niman richin nuya-va re rusujun
13 Re Dios xubij cha re Abraham che xtuya' re ruch'ulef pa ruk'a', y chibil chique re je rey-rumam can.✡Gn 12.3; 17.4, 5, 16; 22.17; 28.14; Sal 2.8; Ga 3.29. Re Dios xubij quire' cha re Abraham roma can katzij runiman re Dios y man jun rumac xel chach reja', y man roma-ta che can rubanon re nubij re ley chin re Moisés. 14 Xe-ta xa ja re ye'bano re nubij re ley re ye'c'ulu re sujun can roma re Dios,✡Ga 3.18. entonces manak-ta ndoc-va che kaniman re Dios, roma can man jun cosa nuc'am-pa chaka re rusujun can re Dios. 15 Pero xa man quire-ta. Re ley xaxe nusekresaj che yoj can man nakaban-ta re nubij. Y mare' tak nika re ruyoval re Dios pa kave'.✡Ro 7.5, 10; 2 Co 3.7, 9; Ga 3.10. Y xe-ta man-ta c'o re ley, man-ta nibex chakij che yoj can man nakaban-ta re nubij re ley.
16 Re Dios xaxe chique re ye'niman richin nuya-va re rusujun. Nuya' chique roma reja' camas otz runa'oj.✡Ro 3.24; 9.8. Y can nuya-va chique conojel re ye'niman✡Col 3.11. richin, vo xa je israelitas re niquiban re nubij re ley o vo xa man je israelitas-ta re manak re ley re' quiq'uin. Re nic'atzin xaxe tiquinimaj ancha'l xunimaj re Abraham. Roma reja' jare' re karta' konojel re kaniman re Dios. 17 Ancha'l nubij re Dios chupan re tz'iban can. Reja' nubij cha re Abraham: Can nimban chava che yatoc quirta' q'uiy tenemit. Quire' xubij re Dios cha re Abraham, tak xuc'ut-ri' chach. Y re Abraham xunimaj re Dios,✡1 Ti 6.13. y ja Dios re' re nibano chique re anama'i'✡Ef 2.1. che ye'c'astaj, y ja chuka' Dios re' re can rutaman ronojel re xtibanataj y nubij che c'o cosas xque'banataj can ancha'l che xe'banataj-yan.
18 Re Abraham can xunimaj c'a che can xtibanataj-va re xbex cha roma re Dios, astapa' reja' xtiquir-ta xubij che c'ayef roma camas chic re'j. Pero reja' can xunimaj-va re xubij re Dios cha che ndoc quirta' q'uiy tenemit y xque'c'ue' je q'uiy rey-rumam.✡Gn 15.5. 19 Re Abraham c'o chic la'k jun ciento rujuna' che' tak xbex quire' cha. Y roma camas chic re'j, reja' rutaman che cama-va ye'c'ue-ta rajc'ual, y rutaman chuka' che re ruxayil rubini'an Sara cama-va nalan-ta. Pero man riq'uin re' che man-ta xunimaj re Dios, reja' can xunimaj-va re xbex cha.✡Gn 17.17. Y can xunimaj che quire' xtibanataj. 20 Y can riq'uin ronojel ránma ruyaben che re Dios can nuban re xubij cha y man jun bey xubij-ta-ka pa ránma che man la'k xtibanataj-ta re nyaben, xa can xuban más confiar-ri' che can xtibanataj-va y can xuya' ruk'ij re Dios. 21 Re Abraham can jabal-va rutaman che re Dios camas ru-poder, mare' can xtuban-va re rubin. 22 Y roma re Abraham xunimaj re', re Dios xuban cha che man jun rumac xel chach.
23 Y re' tz'iban can✡1 Co 10.11. chupan re ruch'abal re Dios, pero tak xtz'ibas, can man xe-ta chin che nik'alajin andex rubanic tak re Abraham man jun rumac xel chach re Dios,✡2 Ti 3.16. man quire-ta. 24 Xa can chin chuka' nuc'ut chakavach yoj re andex rubanic tak man jun kamac ndel chach re Dios. Vo xa nakanimaj re Dios, reja' nuban chaka che man jun kamac ndel chach. Y re Dios jare' re xc'asom-pa richin re Kajaf Jesús chiquicojol re anama'i'.✡1 P 1.21. 25 Re Jesucristo can roma re kamac yoj tak xjach chin che xquimisas y c'are' xc'astaj-pa chin che man jun kamac ndel chach re Dios.✡Is 53.5; Dn 9.24; 1 Co 15.17; He 9.28; 1 P 1.21; 3.18; 1 Jn 1.7.

- ROMANOS
- <
- 4
- >

✡4:2 Ro 3.27, 28.

✡4:3 Gn 15.6; Ga 3.6; Stg 2.23.

✡4:5 Hch 13.39; Ga 2.16.

✡4:5 Jos 24.2.

✡4:6 2 Co 5.19, 21; Ap 5.9.

✡4:6 Jer 23.6; 1 Co 1.30.

✡4:7 Sal 32.1, 2.

✡4:11 Gn 17.11.

✡4:11 Ex 12.13; Lc 19.9; Ro 9.6; Ga 3.7, 29.

✡4:13 Gn 12.3; 17.4, 5, 16; 22.17; 28.14; Sal 2.8; Ga 3.29.

✡4:14 Ga 3.18.

✡4:15 Ro 7.5, 10; 2 Co 3.7, 9; Ga 3.10.

✡4:16 Ro 3.24; 9.8.

✡4:16 Col 3.11.

✡4:17 1 Ti 6.13.

✡4:17 Ef 2.1.

✡4:18 Gn 15.5.

✡4:19 Gn 17.17.

✡4:23 1 Co 10.11.

✡4:23 2 Ti 3.16.

✡4:24 1 P 1.21.

✡4:25 Is 53.5; Dn 9.24; 1 Co 15.17; He 9.28; 1 P 1.21; 3.18; 1 Jn 1.7.

© 2012 WBT