- APOCALIPSIS
- <
- 3
- >

3
Re nubij re Jesucristo chique re hermanos re jec'o pa tenemit Sardis
1 Tatz'ibaj-a cha re pa'al pa rue' re iglesia re c'o chire' pa tenemit Sardis, y tabij-a chique re hermanos chin re iglesia re', che yen re c'o vuku' espíritu chin re Dios viq'uin y c'o chuka' vuku' ancha'l ch'umil, nimbij, che yen ntaman ronojel re quitz'amon rubanic. Ntaman che nibex chique che c'o quic'aslen, pero xa man quire-ta. Roma chinoch yen xa can je quiminak.✡Lc 15.24, 32; Ef 2.1; Col 2.13; 1 Ti 5.6; Stg 2.26; Jud 12. 2 Mare' nimbij chique che tuna' quivach y man tiquiya' k'ij che can ye'q'uis re cosas re c'a otz chic ba' re c'o pa quic'aslen. Pa ruq'uixel che quire' xa can tiquibana' chique che ye'q'uiy, roma re ca'e-oxe' cosas otz re', xa ye'com-yan-ka chuka' pa tak quic'aslen. Yen nintz'at che re banabal re ye'tajin chubanic re jec'o pa tenemit Sardis, man otz-ta, y can man otz-ta chach re Dios. 3 Can te'ka chiquic'o'x re ruch'abal re Dios re xquic'ul y xquic'axaj nabey. Can titzolaj chic-pa cánma riq'uin y tiquitzekelbej chic jun bey re ruch'abal re Dios. Roma vo xa man xtiquiban-ta quire', can xquinapon quiq'uin ancha'l tak napon jun elek'om✡Lc 12.39. y man xtiquinabej-ta anchique hora xquineka. 4 Pero chiquicojol re hermanos re jec'o chire' pa Sardis, jec'o jun ca'e-oxe' re can je ch'ajch'oj. Can man quitz'ilbisan-ta-qui' riq'uin re banabal re man je otz-ta.✡Jud 23. Y jare' re xque'biyaj junan viq'uin yen, quicusalon sak tak tziak,✡Is 52.1; 61.3, 10; Ap 7.9, 13. roma can ruc'amon-va che niquicusaj. 5 Mare' re anchique re xtich'acon, can xtinya' chuka' re rutziak sak. Y can man xtinlisaj-ta-a re rube' chupan re libro chin c'aslen.✡Ex 32.32; Sal 69.28; Fil 4.3; Ap 21.27. Y chuka' can xtimbij cha re Nata'✡Mt 10.32. y chique re ángeles, che re jun re' can vichin yen. 6 Re c'o ruxquin chin nuc'axaj, can tuc'axaj re nubij re Espíritu Santo chique re iglesias.
Re nubij re Jesucristo chique re hermanos re jec'o pa tenemit Filadelfia
7 Tatz'ibaj-a chuka' cha re pa'al pa rue' re iglesia re c'o chire' pa tenemit Filadelfia, y tabij-a chique re hermanos chin re iglesia re', che yen re can yin Lok'olaj-va,✡Is 6.3; Lc 1.32; Hch 3.14. re Katzij y re ac'ayon chuka' re llave chin re David, y tak nijak cha re llave re' man jun nitiquir nitz'apin y tak nitz'apes man jun nitiquir nijako,✡Job 12.14; Is 22.22; Mt 16.19; Ap 1.18. mare' nimbij chique, 8 che yen ntaman ronojel re quitz'amon rubanic. Y can njakon-va jun puerta chiquivach✡2 Co 2.12. re man jun nitiquir nitz'apin, roma can man jun bey quivovan che quiniman re nube'. Y astapa' can manak quik'ij banon, pero reje' can niquinimaj-va re nubij re nuch'abal. 9 Y mare', yen xtimban che can xque'xuque'✡Is 49.23; 60.14. chivach re jun grupo vinak chin re Satanás re ye'bin che je israelitas y xa man je katzij-ta israelitas. Y quire' xtimban chique chin tiquitamaj che yen can yixinjo-va. 10 Yex can niban-va re nubij re nuch'abal, roma can icoch'on ronojel. Y roma re jun ibanabal re' can otz, can xquixinchajij chach re tijoj-pokonal tak xte'ka✡2 P 2.9. pa rue' re ruch'ulef, y re tijoj-pokonal re' chin xque'rutojtobej conojel re vinak re jec'o chach re ruch'ulef. 11 Y can cha'nin xquimpa chic jun bey.✡Ap 2.25; 22.7, 12, 20. Y mare' can tichajij jabal re iyacon pa tak ivánma, chin che man jun xtilisan re i-corona✡Ap 2.10. chivach. 12 Y re jenipa' xque'ch'acon, xtimban chique che can xque'oc pilares chin re rachoch re nu-Dios. Y can chire' riq'uin re Dios xque'c'ue-va nojel tiempo. Y chiquij reje' xtintz'ibaj-va✡Ap 14.1; 22.4. re rube' re nu-Dios y re rube' re rutenemit reja'. Y re tenemit re' ja re c'ac'a Jerusalén,✡Ga 4.26. re nika-pa chila' chicaj riq'uin re nu-Dios. Y chire' chiquij re pilares re' xtintz'ibaj-va chuka' re c'ac'a nube' yen. 13 Re anchique c'o ruxquin chin nuc'axaj, can tuc'axaj re nubij re Espíritu Santo chique re iglesias.
Re nubij re Jesucristo chique re hermanos re jec'o pa tenemit Laodicea
14 Y tatz'ibaj-a cha re pa'al pa rue' re iglesia re c'o chire' pa tenemit Laodicea, y tabij-a chique re hermanos chin re iglesia re', che yen re Katzij y yen re yintzijon re ntz'eton,✡Is 55.4. y yen chuka' re yinc'o riq'uin re Dios tak c'amaje-na tiban re ruch'ulef,✡Pr 8.22; Jn 1.1, 2. nimbij, 15 che yen ntaman ronojel re quitz'amon rubanic. Ntaman che man can-ta quibanon confiar-qui' viq'uin, pero chuka' man yinquiya-ta can. Más-ta otz xe-ta xa je mek'an o xe-ta xa je tef. 16 Pero como xa man je mek'an-ta, y ni xe-ta je tef, mare' xque'nxa-a. 17 Roma reje' niquibij che can c'o chic qui-mero, camas chic je biyoma'✡Os 12.8. y can man jun chic cosa re nic'atzin-ta chique. Y man quitaman-ta che xa camas c'ayef quibanon chinoch yen. Xa camas je meba', xa can man jun cosa c'o quiq'uin, xa can je ch'anal, y chuka' can je moyi'. 18 Mare' ninya' rutzijol chique, che tak reje' niquilok' oro, tiquilok'o' re c'o viq'uin yen,✡Is 55.1. chin quire' can xque'oc-va biyoma'.✡Mt 13.44. Roma re oro c'o viq'uin yen, can otz-va, roma k'asan chic pa k'ak' y manak tz'il riq'uin. Y chuka' tak reje' niquilok' tziak, can tiquilok'o' re tziak sak re c'o viq'uin yen, chin che nucuch rij re quiq'uex. Y chuka' viq'uin yen tiquilok'o-va re ak'om chin niquiya' pa quinak'avach chin che ye'tzu'un jabal. 19 Y yen can nimbij re andex quibanon y can ye'mban corregir conojel re ye'njo'.✡Job 5.17; Pr 3.11; He 12.5, 6. Mare' re hermanos re jec'o pa Laodicea can riq'uin ronojel cánma titzolaj chic-pa quic'o'x viq'uin. 20 Roma yen can pa ruchi-jay yinc'o-va y yinvayon-apo. Anchique re xtic'axam-pa vichin y nujak re ruchi-jay chinoch,✡Cnt 5.2; Is 1.18. xquinoc-apo✡Jn 14.23. riq'uin y xquinva' riq'uin. Y re jun re' can xtiva' chuka' viq'uin yen. 21 Y re anchique xtich'acon, can xtitz'uye' junan viq'uin chach re lok'olaj ch'acat.✡Mt 19.28; 1 Co 6.2; 2 Ti 2.12; Ap 2.26. Can ancha'l re xban chua yen tak xinch'acon, can xintz'uye-va riq'uin re Nata' Dios. 22 Y re anchique c'o ruxquin chin nuc'axaj, can tuc'axaj re nubij re Espíritu Santo chique re iglesias.

- APOCALIPSIS
- <
- 3
- >

✡3:1 Lc 15.24, 32; Ef 2.1; Col 2.13; 1 Ti 5.6; Stg 2.26; Jud 12.

✡3:3 Lc 12.39.

✡3:4 Jud 23.

✡3:4 Is 52.1; 61.3, 10; Ap 7.9, 13.

✡3:5 Ex 32.32; Sal 69.28; Fil 4.3; Ap 21.27.

✡3:5 Mt 10.32.

✡3:7 Is 6.3; Lc 1.32; Hch 3.14.

✡3:7 Job 12.14; Is 22.22; Mt 16.19; Ap 1.18.

✡3:8 2 Co 2.12.

✡3:9 Is 49.23; 60.14.

✡3:10 2 P 2.9.

✡3:11 Ap 2.25; 22.7, 12, 20.

✡3:11 Ap 2.10.

✡3:12 Ap 14.1; 22.4.

✡3:12 Ga 4.26.

✡3:14 Is 55.4.

✡3:14 Pr 8.22; Jn 1.1, 2.

✡3:17 Os 12.8.

✡3:18 Is 55.1.

✡3:18 Mt 13.44.

✡3:19 Job 5.17; Pr 3.11; He 12.5, 6.

✡3:20 Cnt 5.2; Is 1.18.

✡3:20 Jn 14.23.

✡3:21 Mt 19.28; 1 Co 6.2; 2 Ti 2.12; Ap 2.26.

© 2012 WBT